בס"ד, ערב שבת קודש וארא תשע"ט

חולין דפים ל"ז-ל"ח, בהמה מסוכנת

**א. הסוגיה**

1. **חולין, דף ל"ז:** "השוחט את המסוכנת - רשב"ג אומר: עד שתפרכס ביד וברגל, ר"א אומר: דיה אם זינקה ... וחכ"א: עד שתפרכס או ביד או ברגל, או עד שתכשכש בזנבה ...

מסוכנת ממאי דשריא? וממאי תיסק אדעתין דאסירא? דכתיב: זאת החיה אשר תאכלו, חיה אכול, ושאינה חיה לא תאכל, והא מסוכנת אינה חיה ... ואיבעית אימא, מהכא: "ואומר אהה ה' אלהים הנה נפשי לא מטומאה ונבלה וטרפה לא אכלתי מנעורי ועד עתה ולא בא בפי בשר פגול", הנה נפשי לא מטומאה - שלא הרהרתי ביום לבא לידי טומאה בלילה, ונבלה וטרפה לא אכלתי מנעורי - שלא אכלתי בשר כוס כוס מעולם".

1. **רש"י שם:** "דאע"ג דשריא כיון דמאיסה לא אכלתיה".
2. **רש"י קידושין, דף כ"א:** "יפת תואר - משמע מתוך שמתגרה בה יצרו מחמת יופיה התירה לו ובקושי אלא דמוטב שיאכלו ישראל בשר תמותות שחוטה בשר מסוכנת שחוטה ואף על פי שהיא מאוסה כדכתיב ביחזקאל (ד) ולא בא בפי בשר פגול. ולא יאכלו בשר תמותות - לאחר שימותו ויהו נבלות".
3. **טור יורה דעה, קט"ז (הלכות דברים האסורים משום סכנה ומיאוס):** "ואסור לאכול מאכלים שנפשו של אדם קצה בהן כגון משקין ואוכלים שנתערבו בהן קיא או צואה[[1]](#footnote-1) ולחה סרוחה וכיוצא בהן ... כל בהמה חיה ועוף שהן חולין ותשי כח ונוטין למות ואין להם שום סימן טרפות אלא שנוטין למות מותר לאוכלם ובלבד שיפרכסו כדמפורש בהלכות שחיטה ומכל מקום מדקדקים מחמירים על עצמם שלא לאוכלם".
4. **שולחן ערוך יורה דעה, י"ז ג' (הלכות שחיטה):** "גדולי החכמים לא היו אוכלים מבהמה שממהרים ושוחטים אותה כדי שלא תמות, ואף על פי שפרכסה בסוף השחיטה; ודבר זה אין בו איסור, אלא כל הרוצה להחמיר על עצמו בדבר זה הרי זה משובח".
5. **שולחן ערוך יורה דעה, קט"ז ז':** "מסוכנת, אף על פי שניתרת בשחיטה, המדקדקים מחמירים על עצמם שלא לאכלה".

**ב. לכתחילה, בדיעבד ומידת חסידות**

1. **חולין, דף ל"ז:** "הנה נפשי לא מטומאה - שלא הרהרתי ביום לבא לידי טומאה בלילה, ונבלה וטרפה לא אכלתי מנעורי - שלא אכלתי בשר כוס כוס מעולם". ולא בא בפי בשר פגול - שלא אכלתי מבהמה שהורה בה חכם[[2]](#footnote-2) ... אי אמרת בשלמא שריא, היינו רבותיה דיחזקאל, אלא אי אמרת אסירא, מאי רבותיה דיחזקאל".
2. **רמב"ם מאכלות אסורות, ד' י"א-י"ב:** "בהמה שהיא חולה מחמת שתשש כחה ונטתה למות הואיל ולא אירעה מכה באבר מאביריה הממיתים אותה הרי זו מותרת, שלא אסרה תורה אלא כעין טריפת חית היער שהרי עשה בה מכה הממיתה אותה. אע"פ שהיא מותרת גדולי החכמים לא היו אוכלין מבהמה שממהרין ושוחטין אותה כדי שלא תמות ואע"פ שפרכסה בסוף שחיטה, ודבר זה אין בו איסור אלא כל הרוצה להחמיר על עצמו בדבר זה הרי זה משובח".
3. **מאירי חולין, דף ל"ז:** "מסוכנת אף על פי שלא נאסרה שאין לנו לדונה לא בנבלה ולא בטרפה מ"מ ראוי לחסידים להרחיק ממנה ואף מקצת גאונים אמרו שלא התירו בה מה שהתירו אלא בבהמה של ישראל וכדי לחוס על ממונו אבל ליקחה לכתחלה אסור וגדולי המפרשים נוטים לאסרה אף בדיעבד ומחשש נפולה אלא שהיא חומרא יתירה ובקצת מקומות נוהגין לקנוס ולנדות הלוקחה למכרה וכבר שבח הנביא את עצמו באמרו נבלה וטרפה לא אכלתי".
4. **חידושי הרמב"ן שם:** "שלא אכלתי בשר כוס כוס מעולם - אלמא שריא. מצאתי כתוב שהגאונים אומרים כשהותרה בשל ישראל הותרה משום הפסד ממונו אבל בשל גוי טבח אסור, וגם זה מדת חסידות".
5. **ש"ך יורה דעה, י"ז ס"ק ח':** "ובבהמת עובד כוכבים דליכא הפסד ממון משום מדת חסידות אסור אבל בבהמת ישראל משום הפסד ממון אפילו מדת חסידות ליכא אלא חומרא לגדולי החכמים כן נ"ל מדברי הרב המגיד בשם הרמב"ן".
6. **תוספות חולין, דף ל"ז עמוד א':** "השוחט את המסוכנת - אפילו לכתחלה שרי ונקט לשון דיעבד משום דבעי למיתני עד שתפרכס".
7. **תוספות שם, עמוד ב':** "שלא הרהרתי ביום כו' - ואם תאמר מאי רבותיה דיחזקאל והלא כל אדם נמי אסור כדאמר בפ"ק דמסכת ע"ז (דף כ:) ובפרק נערה שנתפתתה (כתובות דף מו.) ונשמרת מכל דבר רע שלא יהרהר ביום כו'?! וי"ל דאפ"ה חשיב ליה רבותא משום דאמרינן בפרק גט פשוט (ב"ב דף קסד:) שלשה דברים אין אדם ניצול מהם בכל יום הרהור עבירה ולשון הרע ועיון תפלה".

**ג. בדיקה בעמידה**

1. **חולין, דף ל"ז:** "ה"ד מסוכנת? אמר רב יהודה אמר רב: כל שמעמידין אותה ואינה עומדת".
2. **שולחן ערוך יורה דעה, י"ז א':** "אבל המסוכנת והוא כל שמעמידים אותה ( בגערה או במקל) (כל בו בשם הראב"ד) ואינה עומדת, אעפ"י שהיא אוכלת מאכל בריאות, שחטה ולא פרכסה כלל, הרי זו נבלה ולוקין עליה".
3. **אור שמח, שחיטה ח' י"ז:** "הנני להעתיק פה מה שהשבתי להלכה למעשה בדבר שנשאלתי בשנת תרמ"ה, אודות העוף שנמצא ששלט בה הקרח הנורא עד שלא נשאר בה רק מעט חיות, ומרגליה כלה החיות לגמרי, מלבד שלא עמדה, גם לא הרגישה במחט כבשר החי שבחי, רק בגופה הרגישה במחט, ונתנו אותה במים קרים ולא הועיל כלל, גם בחמין לא הועיל כלל ... ולפי זה נראה לענין שאלתנו, דאם שלט בה הקרח עד שנקפאו רגליה, ואינה מוציאה דם אם יתחבו בה מחטים, ואינה מרגשת, והרופאים אומרים לחתכה, דנפסק ממנה כל החיות ונאבד מהאבר היחס שיש לו אל הדם שבתוך הגוף הוי כחסר".
4. **שו"ת שרידי אש, ב' ד', קונטרס הימום הבהמות, פרק א':** "מאחר שראינו ע"י הנסיון שע"י חשמול בזרם חזק מתה הבהמה אף שלאחר הבדיקה לא מצאו באיבריה הפנימיים שום סימן מסימני הטריפות המנויים בגמרא וברמב"ם, א"כ יש לחשוש בכל בהמה שחשמלו אותה קודם שחיטתה שמא נעשית מסוכנת ע"י החשמול. עפ"י הגמרא [חולין ל"ז, ב] והשו"ע [יו"ד סי' י"ז] גדר המסוכנת הוא, כל שמעמידים אותה ואינה עומדת. ובנידון דידן אי אפשר לדעת זאת, מאחר שהבהמה ישנה קודם שחיטתה וא"א לדעת אם היתה עומדת אלו היתה ניעורה משנתה, וא"כ כל בהמה מחושמלת קודם שחיטתה היא בגדר ספק מסוכנת. והנה במסוכנת אנו מכשירים אם פרכסה הבהמה בגמר שחיטתה. לפי"ז אם פרכסה הבהמה המחושמלת כדין בודאי שיוצאת מחשש מסוכנת. לפי מה שאמר לי הרופא היהודי (הנזכר בהקדמה) אין לחוש שמא הפירכוס הוא פעולת הזרם החשמלי, שנגיעתו בגוף הבהמה גורם לתנועות האברים, לפי שבהפסק הזרם החשמלי פוסקת פעולתו ובחשמול הבהמות נוהגים להפסיק את הזרם קודם התחלת השחיטה, ובע"כ שהפירכוס הוא סימן לחיות הבהמה, שהרי פעולת הזרם כבר פסקה קודם השחיטה ולכן אף שהבהמה נשארת במצב ההימום אין איבריה מתנועעים ע"י זרם שפסק כבר. ואם כן הוא הדבר (למעשה צריך עוד לברר דבר זה ע"י בקיאים ומומחים) אז אין חשש בבהמה מחושמלת שפרכסה אחרי שחיטתה מצד מסוכנת (החששות האחרים שיש לחוש יבואו בסימנים הבאים). ואם לא פרכסה הבהמה המחושמלת, לכאורה הדין פשוט ומבואר ברמב"ם הל' מאכלות האסורות פ"ד הי"ג ובשו"ע יו"ד סי' י"ז סע' א', שאם שחטה ולא פרכסה כלל ה"ז נבלה ולוקין עלי', אלא שאצל בהמות מחושמלות אמרו לי המתעסקים, שדרכן לזנק דם בכל אופן וכותלי בית השחיטה תמיד מלאים דם ...

הארכנו בבאור ההלכות החמורות ונתבאר לנו שספק פרכוס הוא רק ספק נבלה וכמ"ש הרמב"ם והש"ע בפירוש ולא כדעת הגדוה"ק שכתב בסי' י"ז, שלרמב"ם הוא ודאי נבלה לענין האיסור, ומ"ש שהוא ספק נבלה הוא רק לענין מלקות, ויצא לנו ס"ס: ספק מסוכנת או אינה מסוכנת, וספק אם פרכסה אלא שלא נראה הפרכוס מחמת שהבהמה היא נדהמת בכח החשמל ואינה יכולה להניע ידה ורגלה, או ספק שמא אינה נבלה מחמת שזינקה וכסברת התבואות שור הנ"ל. ולפי"ז יש להתיר בנידון דידן אפילו לא פרכסה כלל או עכ"פ אם זינקה. וכל זה רק להלכה, כי למעשה הוגד לי מפי המתעסקים בדבר זה שרובן ככולן של הבהמות המחושמלות מפרכסות אח"כ. וא"כ הרוצה להחמיר יכול להחמיר ולאסור אם לא פרכסה הבהמה כדין ולמכור את הבשר לגוי.

וכל האמור היא רק לענין החשש של מסוכנת, שלגבי מסוכנת מועיל פירכוס ובספק מסוכנת יש מקום לומר שאין צורך בפירכוס. אבל לענין חשש טריפות לא מועיל פרכוס ובבהמה מחושמלת יש מקום לומר שע"י החשמול, שגורם סכנה לחיי הבהמה, היא נעשית ע"י הסכנה עצמה לטריפה גמורה, ואפילו לא אירע בה שום טרפות מהטרפות הידועות מ"מ הסכנה עצמה עושה אותה לטריפה, [עמוד מט] כמו שנבאר להלן בעז"ה, ואם נאמר כן אז בודאי לא יועיל הפירכוס ומכש"כ שלא נדון בזה דין ס"ס, שהרי לענין טרפות אין כאן שום ס"ס ויש כאן רק ספק פשוט אם היא מסוכנת ומשו"ה היא טריפה, או אינה מסוכנת ומשו"ה אינה טריפה".

1. הטור משייך את הלכות מסוכנת לעניין מאכלים שיש בהם מיאוס, והדבר מתיישב היטב עם המקראות ביחזקאל, ויעויין שם. [↑](#footnote-ref-1)
2. לעניין בהמה שהורה בה חכם נשוב ונתייחס בעז"ה בדף מ"ד. [↑](#footnote-ref-2)